Ego Manasses, Dei gratia Lingonensis episcopus, notum facio presentibus et futuris quod Bencelinus de Aspre et Willencus, frater ejus, milites, dederunt Deo et fratribus de Templo, in elemosinam, quidquid habebant apud Castoyllenoth, prope Buros, et quidquid habebant apud Migno, in omni emolumento, et absque aliqua retentione in perpetuum possidendum. Hoc laudavit uxor supradicti Bencelini, nomine Ementruz, et filii ejus Reynerius et Rogerius. De hac donatione testes sunt Symons de Brecons, Willelmus cognomine Burgueras, Raynardus de Leugleri; Radulphus de Minelves, milites. De laude Ementrudis et Reynerii et Rogerii testes sunt Petrus Strabo, Huo de Aspre et Wiardus, filius ejus, milites. Factum est hoc anno ab incarnatione Domini M°C° nonagesimo nono.